b'\n_START_ARTICLE_\nButrint\n_START_SECTION_\nHistorie\n_START_PARAGRAPH_\nByen ble grunnlagt av illyrere, men if\xc3\xb8lge Vergils latinske epos \xc3\x86neiden ble byen grunnlagt av Helenos fra Troja. I antikken var byens navn Bouthroton (latin: Buthrotum), og kjent som en pilegrimsby for de som dyrket legeguden Asklepios._NEWLINE_Bymurene rundt Butrint ble bygd 300-tallet f.Kr._NEWLINE_Byen ble erobret av romerne under Julius C\xc3\xa6sar og Augustus koloniserte byen i 167 f.Kr. Det bysantinske riket tilf\xc3\xb8rte byen rikdom og rundt 10 000 innbyggere. Fra 1000-tallet kjempet normannere, angevinere og republikken Venezia om makten i omr\xc3\xa5det. Byen ble brukt som base for normannerfyrsten Bohemond i 1081 da han bygde opp en stor fl\xc3\xa5te for \xc3\xa5 erobre Konstantinopel, og dessuten p\xc3\xa5 1600-tallet da muslimske Suleiman I pr\xc3\xb8vde \xc3\xa5 ta Korfu.\n_START_SECTION_\nFraflytting og gjenoppdaging\n_START_PARAGRAPH_\nI l\xc3\xb8pet av middelalderen dannet det seg myr i omr\xc3\xa5det, og Butrint ble fraflyttet. Ved begynnelsen av 1800-tallet var det igjen en beskjeden fiskerlandsby rundt en venetiansk borg._NEWLINE_Den historiske byen ble gjenoppdaget i 1928 av den italienske arkeologen Luigi Ugolini. Storstilte utgravinger tok til etter andre verdenskrig og p\xc3\xa5 1990-tallet. I 1992 kom byen med p\xc3\xa5 UNESCOs verdensarvliste, og omr\xc3\xa5det som omfattes ble utvidet i 1999. Da Albania opplevde sterk uro i 1997 ble museet i byen plyndret og mange skatter forsvant. Byen ble sett p\xc3\xa5 lista over truede verdensarver ettersom byen manglet vernetiltak._NEWLINE_Av ruinene er det blant annet et romersk bad, et amfiteater, en villa, kapellruin fra 400-tallet og en basilika fra 500-tallet. Museet ligger i en venetiansk borg fra 1300-tallet.'